Heinrich Isaac

Heinrich Isaac (noin 1450 – 1517) oli alankomaalainen säveltäjä.Isaak, Heinrich, Tietosanakirja osa 3, palsta 1071, Tietosanakirja-osakeyhtiö 1911

 Elämä 
Isaacin lapsuudesta ja nuoruudesta ei ole kovin paljoa tietoa. Hänen tiedetään aloittaneen säveltämisen viimeistään 1470-luvulla. 1480-luvun alkupuolella hän toimi hovisäveltäjänä Innsbruckissa. Vuonna 1485 hän lähti Firenzeen urkuriksi, kuoromestariksi ja Lorenzo de’ Medicin lasten opettajaksi. Vuonna 1497 Isaacin tiedetään toimineen keisari Maximilian I:n palveluksessa hovisäveltäjänä arvonimellä symphonista regius.

Isaac matkusteli myös Saksassa, jossa useat säveltäjät ottivat vaikutteita hänen musiikistaan. Vuonna 1514 Isaac palasi Firenzeen ja kuoli siellä kolme vuotta myöhemmin.

 Musiikki 
Isaac sävelsi messuja ja motetteja, sekä saksalaisia kuorolauluja. Lukuisia hänen teoksiaan on Münchenin valtiokirjastossa. Yleisesti tunnettu on koraaliksi siirtynyt 
kansansävelmä "Innsbruck, ich muss dich lassen", jonka varhaisin kuorosovitus on Isaacin tekemä. Suomen evankelis-luterilaisen virsikirjassa se on virsi 606 "Jo joutuu lähtöhetki", ja se on toisinaan pantu Isaacin nimiin, mutta todellisuudessa hän ainoastaan julkaisi siitä neliäänisen kuorosovituksen 1495.jo joutuu lähtöhetki, Virsikirja.fi, viitattu 22.11.2025

 Lähteet 

Luokka:Alankomaalaiset säveltäjät
Luokka:Renessanssisäveltäjät
Luokka:1400-luvulla syntyneet
Luokka:Vuonna 1517 kuolleet